De fleste røykmaskiner lager røyken ved hjelp av to hovedmetoder. Den ene baserer seg på fordampning av en væske basert på vann og glykol eller glyserin, mens den andre metoden danner en mineralolje-basert røyk via atomisering. For glykolbasert røyk blir væsken sprøytet inn i en oppvarmet blokk og fordamper raskt. Dette danner et kraftig trykk som presser dampen ut av utgangen. Når dampen kommer i kontakt med den (relativt sett) kalde luften utenfor dannes røyken (tåka).